Vi har opdaget en forunderlig planet.
En verden med ekstremt vejr, ugæstfri landskaber
og mærkelige fænomener.
Det er universets mest komplekse system.
Den planet... er Jorden.
Vi er kun lige begyndt at forstå dens hemmeligheder.
Til havs er bølgen næsten usynlig, men den har en hemmelighed.
Den kan bevæge sig med 1.000 km/t.
Den er på vej mod kysten.
Hvad ville der ske, hvis den ramte en af USA's mest beboede byer?
Den opstår ved et jordskælv og er i stand til at dræbe hundredtusinder.
Vi analyserer tsunamien i Secrets of the Earth.
Verdenshavene er vigtige ressourcer for menneskeheden.
Men de har en mørk side.
Af og til skaber de kraftige tsunamier.
90 procent af dem forårsages af store, undersøiske jordskælv.
En tsunami er en væg af vand, der er lige så stærk som en murstensvæg.
De adskiller sig markant fra andre bølger på havet.
Den 11. marts 2011.
Et jordskælv med en styrke på 9,0 rammer Japan.
En tsunami slår til i Tohoku-provinsen.
På visse steder målte bølgerne næsten 40 meter.
18.000 mennesker døde eller var savnet, og 6.000 blev såret.
Skaderne var på 235 milliarder dollars.
Det var verdens dyreste naturkatastrofe.
Kesennuma er en lille by 482 nord for Tokyo.
Her blev tunfiskeriet hårdt ramt af tsunamien.
Det her skib står næsten 1,5 km oppe på land.
Det er et notfartøj til tunfisk, som lå i Kesennumas havn.
Men da tsunamien kom, havnede det helt herude.
Japan ligger på den såkaldte Ildring, som består af en række vulkaner,
der omkranser Stillehavet.
Med 14 tsunamier på 100 år
er Japan det land i verden, der er allermest udsat.
Men det er ikke det eneste.
Et jordskælv kan udløse en tsunami i det nordvestlige USA.
Tag Cascadia-subduktionszonen, der går fra Canada og ned til Oregon.
Den har forårsaget jordskælv før.
Sedimentprøver fra havbunden afslører beviser for tsunamier gennem tiden.
Der er opstået tsunamier, lige så længe som der har eksisteret have.
En tsunami fra dette område har efterladt spor helt tilbage til år 1700.
Der er tidlige, mundtlige beretninger om et jordskælv efterfulgt af flodbølger.
Dendrokronologiske studier viser døde træer med ydre årringe fra 1699.
Den sidste vækstperiode inden tsunamien.
Men den præcise dato kommer fra en uventet kilde.
I Japan har man skriftlig dokumentation for en tsunami fra år 1700.
Vi har dermed et bevis på, at den tsunami, der ramte USA det år,
også ramte Japan. Vi kender datoen og det præcise tidspunkt på dagen.
Tsunamien slog altså til i det nordvestlige USA
tirsdag den 26. januar år 1700 klokken ni om aftenen.
Forskeren Costas Synolakis vender tilbage til Tohoku, hvor tsunamien slog til.
Han er en af de 300 forskere, som kortlagte de første skader.
Et strandet skib står der som et mindesmærke.
Det byder stadig på overraskelser.
Hvad er det? Du godeste...
Kan I se det? Det er en bil.
Skibet står oven på bilen.
Da jeg var her, var der brudstykker til op over hovedet,
så man kunne ikke se det.
Det 330 ton tunge notfartøj Kyotoku-maru nummer 18 står ved vej 210.
Det er omgivet af grunde fra huse, som bølgen har skyllet væk.
Den begyndte som de fleste tsunamier med en kraftig forskydning på havbunden.
Ved et jordskælv sker der en pludselig forskydning af selve havbunden,
hvorved vandet løftes op, så der opstår en tsunami.
Når der opstår et voldsomt jordskælv,
kan det sætte 130 milliarder liter vand i bevægelse.
På det åbne hav har tsunamien så god plads til at sprede sig,
at den kun bliver et par meter høj.
Et krydstogtskib, der krydser en tsunami til havs, bemærker den næppe.
Men når bølgen nærmer sig kysten, hæver havbunden sig,
hvormed vandet tvinges opad.
Derfor har tsunamibølger en ødelæggende effekt tæt på land.
Med epicentrum kun 96 km fra kysten
flyttede Tohoku-jordskælvet Japans kyst 69 m østpå.
Bevægelsen i jordskorpen omfordelte hele Jordens vægt.
Jordens akse blev forskudt med 10 cm og forkortede døgnet en lille smule.
Den 26. december 2004.
Der opstod et undersøisk jordskælv ud for den indonesiske ø Sumatra.
Det udløste en tsunami gennem det Indiske Ocean.
Med de enorme bølger fulgte nogle mærkelige historier.
Flere vidner har fortalt, at dyrene kunne fornemme faren.
Elefanter flygtede fra kysten, og flamingoer forlod deres redesteder.
En gruppe dykkere var uvidende om katastrofen.
Da de kom op, kunne de se brudstykker i vandet.
Men de fattede ikke alvoren, indtil de så lig flyde forbi.
Kraften vurderes til 23.000 atombomber af Hiroshima-bombens størrelse.
Bølgerne kostede 230.000 mennesker livet.
Millioner blev hjemløse i 11 lande.
Aldrig er så mange omkommet som følge af en tsunami.
Det er svært at forstå tsunamiens hemmeligheder.
Det er først i nyere tid, vi har indset, hvor dræbende de kan være.
Flodbølgerne kan blive så enorme, at de aldrig synes at stoppe.
Tsunamier forekommer i alle Jordens have.
Men 80 procent af dem opstår i Stillehavets Ildring.
Den 1. april 1946.
Et jordskælv med styrke 7,1 opstår ved Aleuterne ud for Alaska.
Det sender en tsunami 560 km til Hilo på Hawaii.
Den kostede 159 mennesker livet med bølger på 15 meter.
Men ude på det åbne hav er de usynlige for det blotte øje.
Bølgerne er kun nogle få meter høje og strækker sig over så store afstande,
at de virker næsten flade.
Tsunamibølger adskiller sig helt fra almindelige bølger.
De kan være hundredvis af kilometer lange.
Længden på bølgen måles fra forkant til bagkant
og ikke på tværs langs bølgens front.
En tsunami flytter store mængder energi, der genererer meget høje hastigheder.
Den kan bevæge sig med cirka 1000 km/t, hvilket er farten på et jetfly.
Forklaringen på dette er meget enkel. Til havs kommer der ingenting i vejen.
Luftmodstanden i overfladen er lav, og modstanden fra havbunden er lav.
Der er ikke meget, der bremser den.
Hvordan ville Seattle klare sig, hvis en tsunami ramte Elliot Bay?
Et minut efter et jordskælv til havs nærmer en bølge sig byens havnefront.
Friktionen fra den stigende havbund fungerer som en slags bremse,
der gradvist sagtner bølgens fart.
Bølgen vokser til fem meters højde og oversvømmer byens gader.
Vores forhold til almindelige bølger
gør det svært for os at forstå, hvorfor tsunamier er anderledes.
Vi må ændre på vores forestillinger om, hvordan en havbølge ser ud,
når vi taler om en tsunami.
Almindelige bølger dannes oftest af vinden.
Vindbølger på åbent hav er et par hundred meter lange.
Tsunamibølger derimod, som oftest forårsages af jordskælv,
er flere hundrede kilometer lange og flytter meget større mængder energi.
Og selvom en tsunami bliver kortere, når den nærmer sig kysten,
er den stadig betydeligt længere end en almindelig bølge.
Bølgen bliver så kraftig, fordi den opfører sig mere som en stærk strøm
end som en bølge, der brydes.
I århundreder følte mennesket sig hjælpeløst over for tsunamier.
Men i de senere år har forskere og ingeniører bygget laboratorier,
foretaget studier og skærpet forebyggelsen.
Vi kan ikke forhindre en tsunami, men vi kan måske håndtere dem
og lære at overleve dem.
Store tsunamier forårsager enorme skader på deres vej.
Den 27. marts 1964 på langfredag.
Havnebyen Crescent City i Californien rammes af seks meter høje tsunamibølger.
Ti mennesker omkom, og 60 gader blev oversvømmet.
Tsunamien opstod efter et jordskælv med styrke 9,2 i Alaska.
Det var Nordamerikas hidtil kraftigste jordskælv.
119 mennesker i Alaska forsvandt, og alle kystbeboelser blev raseret.
Efter store katastrofer følger ingeniørerne med redningsholdene
for at studere, hvordan vi skal bygge mere modstandskraftige huse.
I Onagawa i Japan i 2011
ramte tsunamien betonfundamenter og væltede hele bygninger.
Her ser vi et typisk eksempel på, hvordan vi bygger et hus.
Når vandet flyder under det, løfter det hele huset op.
Når der kommer en større bølge, vælter den hele bygningen.
Jeg tror, at det her hus vil være i alle ingeniørbøger de næste ti år.
Den anden bølge, som væltede bygningen, afslørede en hemmelighed.
Bølgerne kommer i serier, der kaldes for et bølgetog.
Den største bølge kan komme flere timer efter den første.
Den ekstremt høje hastighed
får tsunamier til at bevæge sig tusindvis af kilometer.
En tsunami kan sprede sig over hele Stillehavet på et døgn.
For en tsunami er Stillehavet kun en vandpyt.
Tohoku-tsunamien nåede Santa Cruz i Californien 8.000 km væk
på bare ni timer.
Havniveauet steg knap en meter,
men vandet trængte ind i en havn, hvor bådene lå fortøjet.
Strømmen voldte store skader på kajer og hundredvis af både.
Skaderne langs Californiens kyst beløb sig til 100 millioner dollars.
Mennesket forsker i bølger for at beskytte sig mod denne fare.
Udstyret findes på bølgelaboratoriet ved Oregon State University.
I en 105 meter lang betontank
med en million liter vand skaber man kunstige tsunamier.
For at kunne bygge tsunamisikre huse
anvender man tilpassede modeller for at simulere virkelige forhold.
Men de kan ikke modstå den ultimative tsunami.
Her simuleres den tsunami, som ramte Oregons kyst for 6.000 år siden.
Med en bølgehøjde på 15 meter langs en kyst på 1.130 km
kan den have været kraftigere end tsunamierne i nyere tid.
Mod en sådan kraft har vores bygninger ikke en chance.
Vi kan muligvis ikke bygge huse, som kan stå imod den kraft.
Men dybere fundamenter kan forhindre, at husene vælter ligesom i Japan.
I områder, hvor alt er jævnet med jorden,
er løsningen måske ikke at bygge huse overhovedet.
Det bedste vil være at lade alting være,
så folk ikke vil befinde sig i en tsunamifælde.
De fleste tsunamier forårsages af jordskælv,
men havene udsættes for andre fænomener.
Visse kommer fra Jordens indre og andre ude fra rummet.
Jorden har en rynket og ujævn skorpe.
Jordskælv på havbunden skaber trykbølger i vandet,
som sender kraftige tsunamier mod kysterne.
90 procent skabes af et jordskælv, men der er andre og mere ukendte kilder.
Den 9. juli 1958.
Et jordskred i Lituya Bay i Alaska
forårsagede den højeste tsunami i moderne tid.
Et jordskælv med styrke 8,3 rystede de høje bjerge,
og 91 millioner ton sten styrtede med stor fart ned i bugten.
Det skabte bølger, som var over 500 meter høje.
I 1883 eksploderede vulkanen Krakatoa i Indonesien
og gav ophav til en kæmpetsunami.
Et enormt bjerg styrtede i havet
mellem de indonesiske øer Sumatra og Java.
Man kunne høre braget fra en afstand af 4.800 km.
36.000 mennesker omkom og de fleste på grund af flodbølgerne.
Det hænder, at en komet eller en asteroide rammer havet.
Ligesom den, der udryddede dinosaurerne,
eller den, som dannede Chicxulubkrateret i Mexico.
Bølgen spredte sig helt til Oklahoma og måske endda til Canada.
I dag placerer forskerne bøjer i havet, som er koblet til satellitter.
De skal opfange tsunamier og udsende varsler.
Men når et jordskælv sender tsunamier mod en nærliggende kyst,
kommer varslerne sjældent i tide.
Hvornår vil den næste tsunami ramme vores kyster,
koste menneskeliv og volde enorme ødelæggelser?
Visse hævder, at mennesket er i stand til at tæmme den slags naturfænomener
om flere hundrede eller om flere tusinde år.
Men indtil da vil tsunamien stadig være
en af de kraftigste og mest skræmmende af Jordens hemmeligheder.
Rikke Schultz